Kosmocentro Luigi Broglio

La Kosmocentro Luigi Broglio estas itala kosmodromo proksime de Malindi, Kenjo, nomita laŭ ĝia fondinto kaj itala kosma pioniro Luigi Broglio. Evoluigita en la 1960-aj jaroj tra partnereco inter la Kosmesplora Centro de la Sapienza Universitato de Romo kaj NASA, la kosmocentro funkciis kiel kosmohaveno por la lanĉo de kaj italaj kaj internaciaj sputnikoj (1967-1988). La centro konsistas el ĉefa enmara lanĉejo, konata kiel la Platformo San Marco, same kiel el du sekundaraj kontrolcentroj kaj el komunika grunda stacio sur la kontinento. En 2003, leĝdona dekreto donis al la itala Kosmoagentejo administradon de la centro, komenciĝante en 2004, kaj la nomo ŝanĝiĝis de la antaŭa San Marco Equatorial Range. Dum la grunda stacio daŭre estas uzata por satelitaj komunikadoj, la enmara platformo ne plu estas nuntempe uzata kiel lanĉejo.